armvectores/hy_wikipedia_2023 huggingface dataset:
Լ’Օսպիտալե պրե լ’Անդոր

Լ’Օսպիտալե պրե լ’Անդոր (ֆր.՝ L'Hospitalet-près-l'Andorre), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Աքս լը Թերմ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09139։


== Բնակչություն ==
Համայնքի բնակչությունը 2008 թվականին կազմում էր 89 մարդ։


== Տնտեսություն ==
2007 թվականի տվյալներով 68 աշխատունակ տարիքի մարդկանցից (15-64 տարեկան) 48-ը տնտեսապես ակտիվ էին, 20-ը անգործունակ (ակտիվության ցուցանիշը 70,6 %, 1999 թվականին եղել է՝ 78,3 %)։ 48 աշխատունակ բնակիչներից 46-ը աշխատում էին (26 տղամարդ և 20 կին), անաշխատանք էին 2-ը (1 տղամարդ և 1 կին)։ 20 անգործունակ մարդկանցից 9-ը աշակերտներ կամ ուսանողներ են, 8-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լ’Օսպիտալե պրե լ’Անդոր» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-27 
«Լ’Օսպիտալե պրե լ’Անդոր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Իվանո-Սլինկովկա

Իվանո-Սլինկովկա (ուկրաիներեն՝ Івано-Слиньківка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1921 թվականին։
2001 թվականի տվյալներով Իվանո-Սլինկովկա գյուղում բնակվում էր 271 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 589,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարիսա

Գարիսա, քաղաք Քենիայի արևելքում, նախկին Հյուսիսարևելյան նահանգի մայրաքաղաքը։ Համարվում է նույնանուն շրջանի վարչական կենտրոնը։ Բնակչությունը 2009 թվականի նախահաշվով 110 383 մարդ։
Գարիսան տեղի կաթոլիկ թեմի կենտրոնն է։


== Աշխարհագրություն ==

Քաղաքը տեղակայված է երկրի արևելքում, Նայրոբի մայրաքաղաքից 350 կմ հեռավորության վրա` չոր սավաննայում։ Քաղաքի միջով  հոսում է Թանա գետը։


== Կլիմա ==


== Բնակչություն և տնտեսություն ==
Գարիսայի բնակչության մեծամասնությունը էթնիկ սոմալիցիներ են, ովքեր հիմնականում պատկանում են Դարոդ կլանին։
Բնակչության ընդհանուր թիվը 1999 թվականի մարդահամարի տվյալներով կազմում էր 50 955 մարդ, 2009 թվականի մարդահամարի տվյալներով այն ավելացել է մինչև 110 383 բնակիչով։
Աշխատողների մեծ մասն աշխատում է սննդամթերքի և ծխախոտի, ինչպես նաև պլաստիկ տարաների արտադրության մեջ։
Քաղաքն ունի օդանավակայան։


== Կրթություն ==
Գարիսայում գործում է համալսարանական քոլեջ։


== Ծանոթագրություններ ==


== Արտաքին հղումներ ==
Garissa — the «capital» of Somali Kenya(անգլ.)
Դոնշերի

Դոնշերի (ֆր.՝ Donchery), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 2409 մարդ, բնակչության խտությունը` 88.05 մարդ/կմ²։ Բնակավայրը զբաղեցնում է 27.36 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 15 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1517 աշխատունակ (15-64 տարեկան) բնակիչ, որոնցից ակտիվ էին 1056-ը, իսկ ոչ ակտիվները` 461։ Ակտիվության ցուցանիշը կազմում է 69,6 %։ 1056 աշխատունակ մարդկանցից աշխատել է 922 անձ (508 տղամարդ և 414 կին)։ Գործազուրկ են եղել 134 անձ (64 տղամարդ և 70 կին)։ 461 անաշխատունակներից 149-ը եղել են աշակերտներ կամ ուսանողներ, 137-ը` թոշակառուներ, իսկ 175-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գամբերալե

Գամբերալե (իտալերեն՝ Gamberale), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 374 մարդ (2008 թվականի տվյալներով)։ Բնակչության խտությունը՝ 25 մարդ/կմ²։ Տարածքը՝ 15 կմ²։ Էլեկտրոնային փոստ` 66040։ Հեռախոսային կոդ` 0872։
Բնակավայրի հովանավորող սուրբն է Լավրենտիյը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0872 946764


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տոռես դե Բարբուես

Տոռես դե Բարբուես (իսպ.՝ Torres de Barbués), մունիցիպալիտետ Իսպանիայում` Ուեսկա պրովինցիայում ) ։ Մունիցիպալիտետը գտնվում է Էլ Մանեգրոս շրջանում։ Բնակչությունը` 303 մարդ (2010 թվականի տվյալներով)։


== Բնակչություն ==


== Ծանոթագրություններ ==
Զինվորական գերեզմանատուն № 222 (Բժոստեկ)

Զինվորական գերեզմանատուն № 222 (լեհ. Cmentarz wojenny nr 222), զինվորական գերեզմանատուն, գտնվում է Բժոստեկ քաղաքում։ Քաղաքը Լեհաստանի Կարպատյան վոևոդությունում է։ Գերեզմանատունը մտնում է Առաջին համաշխարհային պատերազմի շրջանի Արևմտագալինցյան գերեզմանների խմբի մեջ։ Գերեզմանատանը թաղված են Ավստրո-Վենգերյան բանակի զինվորականները, ովքեր զոհվել են 1915 թվականի մայիսին՝ Առաջին աշխարհամարտի ժամանակ։


== Պատմություն ==
Գերեզմանատան 72 քառակուսի մետր տարածքում գտնվում է 3 եղբայրական գերեզմաններ, որտեղ թաղված են 46 ավստրիացի զինվորներ։ Գերեզմանատան հեղինակն է ավստրիացի ճարտարապետ Գուստավ Ռոսմանը։
1996 թվականի նոյեմբերի 29-ին գերեզմանատունը մտցվել է Կարպատյան վոևոդության մշակույթի հուշարձանների ցուցակ։


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Roman Frodyma Galicyjskie Cmentarze wojenne t. II Okolice Tarnowa (Okręgi V—VII), Oficyna Wydawnicza «Rewasz», Pruszków 1998, ISBN 83-85557-38-5


== Արտաքին հղումներ ==
Գերեզմանատան «ծննդյան վկայականը» (լեհ.)
Տեղեկություն գերեզմանատան մասին Archived 2016-04-07 at the Wayback Machine. (լեհ.)
1627

1627 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1627 թվականն է, 
XVII դարի 27-րդ տարին։


== Դեպքեր ==


== Ծնունդներ ==


== Մահեր ==
Ուրոժայնոե (այլ կիրառումներ)

Ուրոժայնոե, կարող է վերաբերել՝

Ուրոժայնոե - ավան, Ուկրաինայի Դոնեցկի մարզի Վելիկոնովոսյոլկովսկի շրջանում
Ուրոժայնոե - ավան, Ուկրաինայի Կիրովոգրադի մարզի Նովոարխանգելսկի շրջանում
Ուրոժայնոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Ուրոժայնոե - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Ուրոժայնոե - գյուղ, Ուկրաինայի Չեռնիգովի մարզի Բոբրովիցայի շրջանում
Ուրոժայնոե - գյուղ, Ուկրաինայի Վիննիցայի մարզի Տիվրովի շրջանում
1935–36 IHL մրցաշրջան

1935–36 IHL մրցաշրջանը դարձել է  Միջազգային հոկեյի լիգայի յոթերորդ և վերջին մրցաշրջանը, փոքր պրոֆեսիոնալ հոկեյի լիգիա ԱՄՆ-ի միջին արևելյան և արևելյան հատվածում և Կանադայում։ Չեմպիոնատում մասնակցել են ութ թիմեր, իսկ Դետրոյս Օլիմպիկը հաղթել է առաջնությունում։


== Կանոնավոր մրցաշրջան ==


=== Արևելյան բաժին ===


=== Արևմտյան Բաժին ===


== Փլեյ-օֆֆ ==


=== Քառորդ եզրափակիչ ===
2 խաղերի ընդհանուր գոլերը

Բուֆալոն հաղթեց Քլիվլենդին 3-2։

Վինդսորը հաղթեց Լոնդոնին 4-3։


== Կիսաեզրափակիչ ==
5-ից լավագույնը

Դեթրոյթը հաղթեց։
Երրորդ տեղի համար 3

Վինդսոնը հաղթեց Բուֆալոնին 2:1-ով


== Եզրափակիչ ==
Լավագույն 5


== Ծանոթագրություններ ==


== Արտաքին հղումներ ==
Season on hockeydb.com
Մարի Աննինգ

Մարի Աննինգ (մայիսի 21, 1799(1799-05-21)[…], Լայմ Ռիջիս, Մեծ Բրիտանիայի թագավորություն - մարտի 9, 1847(1847-03-09)[…], Լայմ Ռիջիս, Մեծ Բրիտանիայի և Իռլանդիայի միացյալ թագավորություն), անգլիացի բրածո հավաքող և վաճառող, ով հետագայում հայտնի դարձավ ամբողջ աշխարհին նրա կարևոր ծովային բացահայտումների շնորհիվ։ Նրա բացահայտումները նպաստեցին գիտական ​​մտածողության կարևոր փոփոխությունների` Երկրի նախապատմական կյանքի և պատմության մասին։


== Ծանոթագրություններ ==


== Արտաքին հղումներ ==
"Mary Anning (1799–1847)", UC Berkeley Museum of Paleontology. Retrieved 2010-09-20.
"Mary Anning", British Natural History Museum. Retrieved 2010-09-20.
Mary Anning and the Men of Science, Lyme Regis Museum. Retrieved 2014-05-20.
"Mary Anning (1799–1847)" Archived 2013-07-30 at the Wayback Machine., thedorsetpage.com. Retrieved 2010-09-20.
Song about Anning by "Artichoke", sceptic.com. Retrieved 2010-09-20.
Jurassic woman BBC News audio slide show on Anning narrated by Tracy Chevalier. Retrieved 2010-10-21.
"Skull and lower jaw of an ichthyosaur" Archived 2015-10-19 at the Wayback Machine. at British Museum. Retrieved 2010-09-23.
[1] Explorers Podcast on Anning by Tom Engels on 66south.com.  Retrieved 2014-5-21.
Episode 10: Mary Anning from Babes of Science podcasts
Ֆյոդորովսկոե (այլ կիրառումներ)

Ֆյոդորովսկոե, կարող է վերաբերել՝

Ֆյոդորովսկոե - գյուղ Ռուսաստանի Լենինգրադի մարզի Տոսնենսկի շրջանի կազմում։
Ֆյոդորովսկոե - գյուղ Ռուսաստանի Մոսկվայի մարզի Լուխովիցկի շրջանի կազմում։
Ֆյոդորովսկոե - գյուղ Ռուսաստանի Մոսկվայի մարզի Պուշկինսկի շրջանի կազմում։
Ֆյոդորովսկոե - գյուղ Ռուսաստանի Մոսկվայի մարզի Ստուպինսկի շրջանի կազմում։
Ֆյոդորովսկոե - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ֆյոդորովսկոե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սերրո Չատո (Պայսանդու)

Սերրո Չատո (իսպ.՝ Cerro Chato), բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 333մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Սերրո Չատոյի քարտեզը Archived 2014-09-25 at the Wayback Machine.
Մ.թ.ա. 85


== Դեպքեր ==


== Ծնունդներ ==


== Մահեր ==
Հնարակերտ

Հնարակերտ կամ Հունարակերտ, բերդաքաղաք Մեծ Հայքի Ուտիք և Գուգարք նահանգների սահմանագծին, Կուր և Խրամ գետերի միախառնման տեղում, սեպաձև հրվանդանի վրա (այժմ՝ ավերակ)։


== Պատմություն ==

Մովսես Խորենացու վկայությամբ, Հնարակերտը եղել է Սիսակյան Առանի ժառանգության հյուսիսարևմտյան սահմանագլուխը։ Ջվանշեր պատմիչը Հնարակերտն անվանում է Կուրի բերդ, վրացիները՝ Խունանի, երբեմն՝ Խանցիխե (Խանաբերդ, Խան գետանունով)։ Հայ Արշակունիների ժամանակաշրջանում (I-V դդ.) այն եղել է Մեծ Հայքի հյուսիսային սահմանակալ բերդ։ V-VII դդ. Սասանյանները Հնարակերտը Գուգարքի հետ միացրել են Վրաց մարզպանությանը, սակայն բերդաքաղաքը մնացել է հայ եպիսկոպոսանիստ կենտրոն։ Արաբական տիրապետության թոթափումից հետո Հնարակերտը վերամիավորվել է (IX-X դդ.) Բագրատունյաց Հայաստանին։ XIII դ. սկզբին Իվանե և Սմբատ Օրբելյանները Հնարակերտն ազատագրել են սելջուկյան թուրքերից և միացրել վրաց Բագրատունիների թագավորությանը։ Ավերվել է հավանաբար թաթար-մոնղոլական արշավանքներից։


== Ամրություններ ==
Հնարակերտն ունեցել է հաջորդաբար կառուցված երեք ամրոց, որոնք միմյանցից բաժանվել են Կուրից մինչև Խրամ փորված խրամներով։ Պարիսպներն ամրացվել են հզոր աշտարակներով։ Հնարակերտի ավերակները նկարագրել են Ս. Ջալալյանցը և Մ. Բարխուդարյանցը։
Տրոյան Բելիսարիո

Տրոյան Էվերի Բելիսարիո (անգլ.՝ Troian Avery Bellisario, հոկտեմբերի 28, 1985(1985-10-28), Լոս Անջելես, Կալիֆոռնիա, ԱՄՆ), ամերիկացի կինոդերասանուհի։


== Կենսագրություն ==
Ծնվել է 1985 թվականի հոկտեմբերի 28 պրոդյուսեր՝ Դոնալդ Բելիսարիոի և դերասանուհի՝ Դեբորա Պրետտի ընտանիքում։ Ունի աֆրիկյան, կրեոլական, սերբական և իտալական արմատներ։ Առաջին անգամ կինոյում նկարահանվեց 1988 թվականին 3 տարեկան հասակում, հոր «Վերջին ծես» ֆիլմում։
2009 թվականին նոյեմբերում Տրոյանը ընտրվեց «Հմայիչ խաբեբաները»(Pretty Little Liars) սերիալում Սպենսեր Հաստինգսի դերում, որը նկարահանված էր Սարա Շեպարդի նույնանուն գրքերի շարքի հիման վրա։


== Անձնական կյանք ==
Հարաբերությունների մեջ է Պատրիկ Ջեյ Ադամսի հետ, որի հետ էլ նշանադրված է։


== Ֆիլմագրություն ==


== Ծանոթագրություններ ==
Սամոս (նոմոս)

Անվան այլ կիրառումների համար տե՛ս՝ Սամոս (այլ կիրառումներ)Սամոս (հուն․՝ Σάμος), նոմոս Հունաստանի Հանրապետության հյուսիս-արևելքում՝ Հյուսիսային Եգեյան կղզիներ պերիֆերիայում։
Ներառում է Սամոս, Իկարիա և Ֆուրնի կղզիները։ Նոմոսի մայրաքաղաքը և խոշորագույն քաղաքը Սամոսն է, որը գտնվում է համանուն կղզու վրա։
Նոմոսի ընդհանուր տարածքը կազմում է 778 կմ²։ Ըստ 2001 թվականի մարդահամարի տվյալների, վարչական միավոի բնակչությունը կազմում է 109 118 մարդ։ Հիմնական բնակիչները հույներն են, որոնք խոսում են հունարենով։


== Արտաքին հղումներ ==

Prefecture of Samos Archived 2007-08-03 at the Wayback Machine.
Municipality of Vathy - The capital of Samos Archived 2007-07-11 at the Wayback Machine.
Municipality of Pythagorion
Tunnel of Eupalinos
Port information Samos old port and new Marina for sailors Archived 2010-10-06 at the Wayback Machine.
Պենիաֆլոր դե Օրնիխա

Պենիաֆլոր դե Օրնիխա (իսպ.՝ Peñaflor de Hornija) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 66,43 կմ2։ Բնակչությունը՝ 350 մարդ (2010 թվականի տվյալներով)։ Պրովինցիայի վարչական կենտրոնից գտնվում է 27 կմ հեռավորության վրա։
Վիտիտնևո

Վիտիտնևո (ռուս.՝ Вититнево), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սակուրծե

Սակուրծե (վրաց.՝ საკურწე), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Ճիաթուրայից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 426 մարդ։


== Ծանոթագրություններ ==
Վլադիմիր Անտոնով-Օվսեենկո

Վլադիմիր Ալեքսանդրովիչ Անտոնով-Օվսեենկո (ռուս.՝ Владимир Александрович Антонов-Овсеенко, կուսակցական ծածկանունը՝ Շտիկ, գրականը՝ Անտոնով Գալոկի, մարտի 9 (21), 1883, Չեռնիգով, Ռուսական կայսրություն - փետրվարի 10, 1938(1938-02-10) կամ փետրվարի 8, 1938(1938-02-08), Մոսկվա, ԽՍՀՄ), խորհրդային կուսակցական և պետական գործիչ, լրագրող։ ՌՍԴԲԿ անդամ 1903 թվականից։


== Կենսագրություն ==
Ծնվել է մարտի 9(21)–ին, Չեռնիգովում։ Հեղափոխական շարժումներին մասնակցել է 1901 թվականից, 1905–1906 թվականներին եղել է Նովո Ալեքսանդրիայի (Լեհաստան) և Անաստոպոլի ռազմական ապստամբությունների կազմակերպիչներից։ 1906 թվականին դատապարտվել է մահապատժի, որը փոխարինվել է 20 տարվա տաժանակրության։ Փախել է տաժանավայրից։
1910 թվականին մեկնել է Ֆրանսիա, որտեղ հարել է մենշևիկներին։ 1914 թվականին խզել է կապերը մենշևիկների հետ, 1917 թվականի մայիսին մտել բոլշևիկյան կուսակցության մեջ։ Հոկտեմբերյան հեղափոխության ժամանակ Պետրոգրադի ռազմահեղափոխական կոմիտեի քարտուղարն էր։
Սովետների Համառուսաստանյան 2-րդ համագումարում, 1917 թվականի հոկտեմբերի 26 (նոյեմբեր 8)–ին, ընտրվել է ժողկոմխորհի առաջին կազմում, որպես ռազմական և ծովային գործերի կոմիսարիատի անդամ։ Քաղաքացիական պատերազմի տարիներին ղեկավարել է ուկրաինական ռազմաճակատը։ 1922–1924 թվականներին աշխատել է որպես Ռազմահեղափոխական խորհրդի քաղաքական վարչության պետ։
Եղել է լիազոր ներկայացուցիչ Չեխոսլովակիայում (1924 թվականից), Լիտվայում (1928 թվականից), Լեհաստանում (1930 թվականից), ՌՍՖՍՀ դատախազ (1934 թվականից)։ 1936–1937 թվականին ԽՍՀՄ գլխավոր հյուպատոս էր Բարսելոնայում։


== Գրականություն ==
Ракитин А. В. А. Антонов-Овсеенко. — Л.։ Лениздат, 1989. — 351 с.
Гражданская война и военная интервенция в СССР. Энциклопедия. М.։ Советская энциклопедия, 1983.
Краснознамённый Киевский. Очерки истории Краснознамённого Киевского военного округа (1919—1979). Издание второе, исправленное и дополненное. Киев, издательство политической литературы Украины, 1979.
Ратьковский И., Ходяков М. История Советской России. Глава 1. V. Боевые действия в конце 1918 — начале 1919 гг.


== Ծանոթագրություններ ==


== Արտաքին հղումներ ==
Антонов-Овсеенко В. А. В семнадцатом году. Государственное издательство художественной литературы, Москва, 1933 г. Archived 2010-11-14 at the Wayback Machine.
Антонов-Овсеенко В. А. Записки о Гражданской войне. Том 1. Октябрь в походе (с 6-ю схемами и 17-ю фотографиями). Издание Высшего Военного Редакционного Совета. Москва. 1924 г. Archived 2010-11-01 at the Wayback Machine.
Антонов-Овсеенко В. А. Записки о Гражданской войне. Том 2. Издание Высшего Военного Редакционного Совета. Москва. 1928 г. Archived 2010-11-01 at the Wayback Machine.
Антонов-Овсеенко В. А.: Записки о гражданской войне, Т.3. — М.:, — Л.: 1932
Антонов-Овсеенко В. А.: Записки о гражданской войне, Т.4. — М.:, — Л.: 1933
Марк Васильев «Дневник советского военного консула в Барселоне (1936 год)»
Պիյանկա

Պիյանկա (ռուս.՝ Пиянка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի աջ ափին՝ 37 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018228
Կոդը ըստ հիդրոլոգիական հետազոտության (ՌԴ) — 103001822
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գիմոզգոնջիլի

Գիմոզգոնջիլի (վրաց.՝ გიმოზგონჯილი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 11 մետր բարձրության վրա։ Շրջկենտրոն Խոբիից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 585 մարդ։


== Ծանոթագրություններ ==
Հովհաննես Սիմոնյանց Շադինյան

Հովհաննես Սիմոնյանց Շադինյան (ց) (ծննդ. և մահվ. տվյալներն անհայտ), հայազգի պետական, հասարակական գործիչ, Թիֆլիսի քաղաքագլուխ։
Հովհաննես Շադինյանի մասին կենսագրական քիչ տվյալներ են հայտնի։ Թիֆլիսի քաղաքագլխի պաշտոնը վարել է 1847-1848 թվականներին։ 1855 թվականի հունվարի 10-ին ընտրվել է Թիֆլիսի քաղաքային ավագանու անդամ։ 1856 թվականին Հ. Շադինյանը պայմանագրով ստանձնում է Թիֆլիսի ռուսական թատերախմբի հովանավորությունն ու տնօրինությունը։  Ավելի ուշ Հ. Շադինյանի անունը շրջանառվել է հայ թատրոնի գործիչների շարքում։ Մասնավորապես, 1862 թվականին նա ընդգրկված էր Հակոբ վարժապետ Կարինյանցի հիմնած թատերական խմբակի կազմում։


== Ծանոթագրություններ ==
Հյուսիսային թագ

Հյուսիսային թագ (լատ.՝ Corona Borealis), համաստեղություն երկնքի հյուսիսային կիսագնդում՝ Օձ, Եզնարած, Հերկուլես համաստեղությունների միջև։ Ամենապայծառ աստղը՝ Դեմման (Հյուսիսային թագի), երկրորդ աստղային մեծության է։ Այն հյուսիսային միջին լայնություններից երևում է ամբողջ տարին։ Հյուսիսային թագը 2-րդ դարի աստղագետ՝ Պտղոմեոս նկարագրած 48 համաստեղություններից մեկն է և ժամանակակից 88 համաստեղությունների շարքին է պատկանում։ Հյուսիսային թագի ամենապայծառ աստղերը հյուսիսում ստեղծում են կիսաշրջանաձև աղեղ։ Անվանումն էլ հենց արտացոլում է այս ձևը, քանի որ այն նման է թագի։ Դիցաբանության մեջ այն խորհրդանշում է Դիոնիսոսի կողմից Կրետեի արքայադուստր Արիադնեին տրված թագը։ Այլ մշակույթներում համաստեղության ձևը կապվել է նախնիների, արծվի բույնի, արջի որջի և նույնիսկ ծխնելույզի հետ։ Պտղոմեոսը նաև առանձնացրել է Հարավային թագը, նորից նույն տեսքով, սակայն՝ հարավում։
Ամենապայծառ աստղն ունի 2,2 մագնիտուդ, այն Հյուսիսային թագի ալֆան է։ R Հյուսային թագը դեղին գերհսկա աստղ է, որը պատկանում է հսկա աստղերի հազվադեպ հանդիպող տեսակին, որոնցում ջրածնի պարունակությունը շատ քիչ է։ Т Հյուսիսային թագը, հայտնի է նաև Բռնկվող աստղ (Blaze star) անվամբ, գերնոր աստղերի արտասովոր տեսակ է։ Այն սովորաբար ունի 10 մագնիտուդ, բայց 1946 թվականին այն ունեցել է 2 մագնիտուդ։  ADS 9731-ն և Հյուսիսային թագի սիգմա աստղը, բազմակի աստղային համակարգեր են՝ համապատասխանաբար վեց և հինգ բաղադրիչներից կազմված։ Աստղերից հինգը ունեն Յուպիտերի չափսեր ունեցող էկզոմոլորակներ։  Աբել 2065-ը Արեգակնային համակարգից 1 միլիարդ լուսատարի հեռավորության վրա գտնվող մեծ խտություն ունեցող գալակտիկաների կուտակում է, որը կազմված է ավելի քան 400 անդնամներից և որն իր հերթին ավելի մեծ Հյուսիսային թագի գերկուտակման մի մասն է կազմում։


== Առանձնահատկություններ ==
Հյուսիսային թագը ծածկում է երկնքի 179 քառակուսի աստիճանը՝ 0,433%-ը։ Այն իր մակերեսով 73-ն է՝ ժամանակակից 88 համաստեղությունների մեջ։ Երկնքի հյուսիսային կիսագնդում գրաված դիրքը հուշում է, որ այն տեսանելի է հարավային 50-րդ զուգահեռականից հարավ գտնվող դիտորդների համար։
Հարավում և արևմուտքում սահմանակցում է Եզնարածին, հարավում՝ Օձին, արևելքում՝ Հերկուլեսին։ Աստղագետների միջազգային միության կողմից 1922 թվականին ընդունված համառոտագրությունը Հյուսիսային թագի համար «CrB»-ն է։ Հասարակածային կոորդինատային համակարգում, Հյուսիսային թագի ուղիղ ծագման սահմանը ընկնում է 15ժ 16,0ր և 16ժ 25,1ր միջակայքում, թեքման կոորդինատային միջակայքն է 39.71° - 25.54°։ Հյուսիսային թագի հակառակը Հարավային երկնքում՝ Հարավային թագն է։


== Ծանոթագրություններ ==
Անհետացող տեսակներ (վեպ)

Անհետացող տեսակներ (անգլ.՝ Lost: Endangered Species), 2005 թվականի ամերիկացի գրող Քեթի Հափքայի վեպը, ստեղծագործության առաջին մասը գրված է «Կորուսյալները» սերիալի մոտիվներով։


== Սյուժե ==
Մինչ Ֆեյթի կղզի ընկնելը, նա եղել է մաշկաբան, ով աշխատել է բժիշկ Արրեգլոյի հետ։ Վերջինս պայմանագիր էր կնքել «Q Corp» ընկերության հետ քիմիական գործարանի կառուցման համար։ Աղջիկը պատահաբար իմանում է այդ մասին Օսկար Վուլֆից։ Ճշմարտությունը նրան գցում է շոկի մեջ։ Շուտով նրա և Օսկարի միջև սիրավեպ է սկսվում, և նրանք սկսում են համատեղ աշխատել։ Պատահականության արդյունքում զույգը ստիպված է լինում մեկնել Սիդնեյ։ Այնտեղ Ֆեյթը կրկին հանդիպում է Արրեգլոյին, և պրոֆեսորի ելույթներից մեկից հետո դառնում է նրա կողմնակիցը։ Նա փորձում է իր տեսակետը բացատրել Օսկարին, սակայն վերջինս միայն դատապարտում է, և սիրահարները բաժանվում են։
Հաջորդ օրը Օսկարը կազմակերպում է Ֆեյտի և Արրեգլոյի հանդիպումը։ Հանդիպման ժամանակ Օսկարը հարձակվում է Արրեգլոյի վրա և վիրավորում նրան օձի թույնով։ Չնայած Ֆեյտի դիմադրությանը, Օսկարը նրան հետ է տանում հյուրանոց և հրամայում է լռել և հնազանդվել։ Ֆեյտին հաջողվում է չեզոքացնել Օսկարին, աղջիկը զանգում է ոստիկանություն և անանուն հայտնում է Արրեգլոյի վրա հարձակման մասին։ Այնուհետև նա ուղևորվում է օդանավակայան և գնում է 815-րդ չվերթի տոմս...
... Կղզում նա ծանոթանում է Ջորջի հետ, ում հետ ոչ այնքան ընկերական հարաբերություններ են ծավալվում։ Սակայն, ավելի ուշ նա փրկում է տղային թունավոր օձից։ Այնուհետև նա տեսնում է մի թռչունի, որն ըստ նրա անհետացող տեսակի է, և իր տեսածը դրդում է այն մտքին, որ կղզում այլ փրկվածներ կլինեն։


== Հետաքրքիր փաստեր ==
վեպում 195 էջի վրա զետեղված է 23 գլուխ
գորրծողությունները կատարվում են ավիավթարից 2 օր անց
բոլոր գլուխները բաժանված են 2 մասի՝ հաջորդելով իրար՝ «Կղզի» և «Ֆլեշբեք»


== Ծանոթագրություններ ==
Կոնտիոյարվի

Կոնտիոյարվի (նորվ.՝ Bjørnevatnet), լիճ Նորվեգիայի և Ռուսաստանի սահմանին՝ Պացոկի գետի հովտում։ Վարչատարածքային առումով ընդգրկված է  Մուրմանսկի մարզում (ՌԴ) և Սյոր-Վարանգեր կոմունայում (Նորվ.): Ունի 17,2 կմ², որից 4,45 կմ²-ը ՌԴ-ում։ Գտնվում է ծովի մակարդակից 21 մ բարձրության վրա։ Հանդիսանում է Սկուգֆոսի ՀԷԿ-ի վերին ջրասնուցիչը։
Կոնտիոյարվի լիճը Բարենցի ծովի ջրահավաք ավազանի մաս է կազմում, որին միանում է Պացոկի գետի միջոցով։ Ջրահավաքում հիմնականում տեղի է ունենում ձնահոսքերի և անձրևաջրերի միջոցով։ Ափի ռելիեֆը հիմնականում հարթավայրային է։ Արևմտյան կողմում գտնվում է 105 մ բարձրություն ունեցող Բրատբերգետ բլուրը։ Անտառային շերտը հիմնականում կազմված է կեչու և սոճու ծառերից։ Պացոկի գետին միանալու հատվածում գտնվում է Ստուրե-Գրենսեհոլմեն կղզին։ Կոնտիոյարվին Պացոկի գետն ի վեր Թրոնգսունդ և Բյորնսունդ նեղուցներով միանում է Սալմիյարվի լճին, իսկ գետն ի վար Կլիստերվաթեն լճին։
Լճի ափին տեղակայված են նորվեգական Թրոնդսվագեն, Ֆել, Սանդնեսետ, Բյորնստրանդ, Նուրդգորդ, Լաուվլի, Սլետտա և Տրոնգսունդնեսեթ բնակավայրերը։ Ռուսական կողմում բնակավայր չկա։ Լճի արևմտյան ափով է անցնում նորվեգական թիվ 885 ավտոմայրուղին։


== Ծանոթագրություններ ==


== Արտաքին հղումներ ==
«Norgeskart». Kartverket. Besøkt 8. januar 2016. (նորվեգերեն)
Խորհրդա-ֆիննական պատերազմներ

1918-1944 թվականներին ՌՍՖՍՀ-ի (այնուհետև՝ ԽՍՀՄ) և Ֆինլանդիայի միջև տեղի է ունեցել չորս զինված ընդհարում`

Առաջին խորհրդա-ֆիննական պատերազմ (1918-1920), Սպիտակ ֆիննական զորքերի և Կարմիր բանակի ստորաբաժանումների միջև ռազմական գործողություններ Խորհրդային Ռուսաստանի տարածքում 1918 թվականի մարտից մինչև 1920 թվականի հոկտեմբեր։ Սկզբում այն կրում էր ոչ պաշտոնական բնույթ։ Արդեն 1918 թվականի մարտին, Ֆինլանդիայում քաղաքացիական պատերազմի ժամանակ, սպիտակ ֆիննական զորքերը, հետապնդելով թշնամուն (ֆիննական «կարմիրներ»-ին), հատեցին ռուս-ֆիննական սահմանը և մի շարք տեղերում մտան Արևելյան Կարելիա։ Միևնույն ժամանակ, ընթացող ռազմական գործողությունները միշտ չէ, որ կրում էին պարտիզանական բնույթ։Պաշտոնապես ՌԽՖՍՀ-ի դեմ պատերազմ հայտարարվեց Ֆինլանդիայի դեմոկրատական կառավարության կողմից 1918 թվականի մայիսի 15-ին, Ֆինլանդիայի Սոցիալիստական աշխատավորական հանրապետության պարտությունից հետո։ Խորհրդա-ֆիննական առաջին պատերազմը համարվում էր Ռուսաստանի քաղաքացիական պատերազմի և Ռուսաստանի հյուսիսում օտարերկրյա ռազմական ինտերվենցիայի մի մասը։ Այն ավարտվեց 1920 թվականի հոկտեմբերի 14-ին ՌՍՖՍՀ-ի և Ֆինլանդիայի միջև Տարտուի հաշտության պայմանագրի ստորագրմամբ։

Խորհրդա-ֆիննական երկրորդ պատերազմ (1921-1922)
սկսվել է 1921 թվականի նոյեմբերի 6-ին ֆիննական կամավորական ստորաբաժանումների ՌՍՖՍՀ Կարելիայի տարածք ներխուժմամբ։ Պատերազմ չհայտարարվեց։
ավարտվել է 1922 թվականի մարտի 21-ին, Մոսկվայում ՍՍՀՄ և Ֆինլանդիայի սահմանների անձեռնմխելիությունն ապահովող միջոցառումներ ընդունելու մասին ՌՍՖՍՀ և Ֆինլանդիայի կառավարությունների միջև համաձայնագրի ստորագրմամբ։Խորհրդա-ֆիննական պատերազմ (1939-1940)
սկսվել է 1939 թվականի նոյեմբերի 30-ին, ինչպես նշված է պաշտոնական հաղորդագրության մեջ, «Կարմիր բանակի գերագույն հրամանատարության հրամանով, ֆիննական զինված ուժերի կողմից նոր զինված սադրանքների կանխման նպատակով, Լենինգրադի ռազմական շրջանի զորքերը նոյեմբերի 30-ին առավոտյան ժամը 8-ին հատեցին Ֆինլանդիայի սահմանը Կարելյան պարանոցի և այլ շրջաններում»։
ավարտվել է 1940 թվականի մարտի 13-ին Ֆինլանդիայի և ԽՍՀՄ-ի միջև Մոսկվայի հաշտության պայմանագրի ստորագրման նախորդ օրը։Խորհրդա-ֆիննական պատերազմ (1941-1944), ռազմական գործողություններ Ֆինլանդիայի և Խորհրդային զորքերի միջև Կարելիայում՝ Հայրենական մեծ պատերազմի շրջանակներում
սկսվել է 1941 թվականի հունիսի 22-ին Ֆիննական զորքերի կողմից Ալանդյան կղզիների ապառազմականացված գոտու գրավմամբ (տե՛ս «Պատերազմի սկիզբ» բաժինը)։
փաստորեն ավարտվել է 1944 թվականի սեպտեմբերի 19-ին զինադադարի պայմանագրի ստորագրմամբ, պաշտոնապես` 1947 թվականի Փարիզի հաշտության պայմանագրով։


== Ծանոթագրություններ ==


== Արտաքին հղումներ ==
Похлебкин В. В. Война, которой не было
Хронология Финляндии на портале Хронос
Исторические фотографии из Финляндии времён Второй мировой войны
АВС-36, СВТ-38 и СВТ-40 в финской армии
SA-kuva-arkisto. Etulinjasta kotirintamalle 19391945
Քուֆերջին

Քուֆերջին, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ցունամի

Ցունամի (Ճապոներեն՝津波 նշանակում է՝ ծովախորշի ալիք), հսկայական չափերի հասնող ջրային ալիքներ։ Ցունամիները հաճախակի երևույթ են Ճապոնիայում։ Դրանք կարող են պատճառել մեծ ավերածություններ, ինչպես նաև մարդկային զոհեր (ցունամիի ալիքները տարածվում են ավելի մեծ արագությամբ, քան մարդու վազելու արագությունն է)։
Ցունամիները հիմնականում առաջանում են ստորջրյա ուժեղ երկրաշարժերի հետևանքով։ Ցունամի կարող է առաջանալ նաև հրաբուխների ժայթքումից, գետնի սողանքից և ստորջրյա պայթյուններից։

Երկրաշարժի կենտրոնից բոլոր կողմերի վրա, ջրի մեջ նետած քարից հեռացող շրջանագծերի նման, տարածվում են ցունամիի ալիքները։ Բաց ծովում ցունամիի ալիքները նավերի համար գրեթե աննկատելի են։ Բայց երբ ցունամիի ալիքներն իրենց ճանապարհին հանդիպում են մայրցամաքի կամ կղզու, ապա հասնում են 10 մ-ի, իսկ երբեմն էլ՝ ավելի մեծ բարձրության, իսկ ծովախորշ մտնելիս հասնում են 20 մ բարձրության։
Ցունամին տարածվում է հսկայական արագությամբ՝ մեկ ժամում 800 կմ։ Չիլիի Վալդիվյան երկրաշարժի (եղել է 1960 թվականին, առ այսօր համարվում է աշխարհի ամենաուժգին երկրաշարժը) ժամանակ այդ ալիքները Հարավային Ամերիկայի ափերից ամբողջ Խաղաղ օվկիանոսի վրայով կտրեցին-անցան 15 հազար կմ ճանապարհ և փլվեցին Հավայան կղզիների, Նոր Զելանդիայի, Ավստրալիայի, Ճապոնիայի ափերի վրա ու հասան Կուրիլյան կղզիներ։


== Վերջին տարիների ավերիչ ցունամիները ==
2004 թվականի դեկտեմբերի 26-ին Հարավ-արևելյան Ասիայում, հայտնի ցունամիներից որպես ամենաշատ զոհերովը, այս մեկն առաջացել է գիշերվա ժամը 00։58-ին տեղի ունեցած 9.3 մագնիտուդով հզոր երկրաշարժից, որի էպիկենտրոնը գտնվում էր Ինդոնեզիայի Սումատրա կղզու արևմուտքում։ Զոհեր եղան ասիական մի քանի երկրներում. Ինդոնեզիայում՝ 180 հազար մարդ, Շրի-Լանկայում՝ 31-39 հազար մարդ, Հնդկաստանում՝ 12 հազար մարդ, Թայլանդում՝ ավելի քան 5 հազար մարդ։ Ցունամիի ալիքները հասան մինչև Աֆրիկա՝ զոհեր եղան Սոմալիում և Հարավ-Աֆրիկյան Հանրապետությունում։ Զոհվածների ընդհանուր թիվը կազմեց 235 հազար մարդ։Այս ցունամիին ասում են նաև Նվերների օրվա ցունամի։

2011 թվականի մարտի 11 Ճապոնիայում, Տոկիոյից 373 կմ դեպի հյուսիս-արևելք գտնվող էպիկենտրոնով 9.0 մագնիտուդ ուժգնության երկրաշարժից առաջացավ ավելի քան 40մ բարձրության ալիքներով ցունամի։ Երկրաշարժի հիպոկենտրոնը գտնվում էր 32 կմ խորության վրա։ Երկրաշարժն ու նրան հետևած ցունամին դարձան Ֆուկուշիմայի ատոմակայանի վթարի պատճառ։ Երկրաշարժի և ցունամիի հետևանքով զոհվածների թիվը պաշտոնապես կազմում է 15 524 մարդ, 7 130 մարդ համարվում է անհետ կորած։Երկրաշարժի, ցունամիի և ատոմակայանի վթարի հետևանքով երկրին հասցված տնտեսական վնասը գնահատվեց $198–309 միլիարդ դոլար։
Ճապոնիայի վարչապետ Նաոտո Կանն այդ առիթով հայտարարեց, որ Երկրորդ համաշխարհային պատերազմից հետո սա ամենադժվար հաղթահարելի ճգնաժամն էր Ճապոնիայի համար։


== Տես նաև ==
Երկրաշարժ


== Ծանոթագրություններ ==


== Աղբյուր ==
Ն․ Ա․ Մաքսիմով «Ֆիզիկական աշխարհագրություն», 1990 թ․, «Լույս» հրատարակչություն
Ֆրանսուա դը Բելֆորե

Ֆրանսուա դը Բելֆորե (ֆր.՝ François de Belleforest նոյեմբեր 1530, Սամատան - հունվարի 1 (11), 1583, Փարիզ), ֆրանսիացի գրող, 16-րդ դարի պոետ և թարգմանիչ։


== Կենսագրություն ==
Ֆրանսուա դե Բելֆորեն ծնվել է աղքատ ընտանիքում։ Երբ յոթ տարեկան էր, հայրը զոհվել է պատերազմում։ Որոշ ժամանակ ապրել է Մարգարիտ Նավառացու արքունիքում, հետո մեկնել է Թուլուզ և Բորդո, որտեղ հանդիպել է պատմաբան և հումանիստ Ջորջ Բյուկենենին։ Այնուհետև ժամանել է Փարիզ, որտեղ ծանոթացել է ֆրանսիական երիտասարդ գրական սերնդի ներկայացուցիչների՝«Պլեադա» միավորման անդամների հետ, ինչպիսիք են Պիեռ Ռոնսարը, Ժան Անտուան դե Բայիֆը, Ժան Դորան, Ռեմի Բելոն, Անտուան դյու Վերդեն և Օդեթ դե Տուրնեբը։
1568 թվականին Ֆրանսուան դարձել է Ֆրանսիայի թագավոր Հենրի 3-րդի պատմագիրը, սակայն պատմության շարադրանքում թույլ է տվել մի շարք սխալներ և շուտով կորցրել աշխատանքը։ Զբաղվել է գրավաճառությամբ և լցրել Փարիզը իր բազմաթիվ ստեղծագործություններով։
Բելֆորեն գրել է բազմաթիվ թեմաներով՝ տիեզերագիտության, բարոյականության, գրականության և պատմության մասին։ Նրա ֆրանսերեն թարգմանությունների թվում են այնպիսի հեղինակների աշխատություններ, ինչպիսիք են Մատտեո Բանդելլոն, Բոկաչչոն, Անտոնիո դե Գևարան, Ֆրանչեսկո Գվիչարդինին, Պոլիդոր Վերգիլիուսը, Կիպրիանոսը, Սեբաստիան Մյունստերը, Ախիլ Տատիյը, Ցիցերոնը, Դեմոսթենեսը և այլք։
Ֆրանսուա դե Բելֆորեն ֆրանսիական առաջին հովվական վեպի՝ «La Pyrénée» (կամ «La Pastorale amoureuse», 1571 թվական) հեղինակն է։ Նրա «Grandes Annales»-ը բանավիճական աշխատանք է, որտեղ վիճում է լատինական գրականության գիտակ Ֆրանսուա Օտմանի հետ։ Նրա աշխատանքների ընդհանուր թիվը շուրջ 50 հատոր է։
Նրա առավել հաջող աշխատանքը, ամենայն հավանականությամբ, Մատտեո Բանդելլոյի որոշ նովելների թարգմանությունն ու հարմարեցումն է՝ «Ողբերգական պատմություններ» անվամբ։ Այդ պատմություններից մեկը կարող էր աղբյուր դառնալ Շեքսպիրի «Համլետի» համար։ 16-րդ դարում Ֆրանսուա դե Բելֆորեն նկարագրել է Էլսինոր քաղաքի թագավորական ամրոցը, որտեղ ծավալվել են Դանիայի արքայազնի՝ Շեքսպիրյան Համլետի ողբերգական իրադարձությունները։ Դրանց մասին հեղինակն իր հերթին կարդացել է Սաքսոն Գրամատիկուսի՝ 12-րդ դարի ժամանակագրության մեջ։
1575 թվականին Ֆրանսուա դե Բելֆորեն առաջինն է օգտագործել է Մոնրեալ անունը՝ գրելով. 


== Ընտրյալ աշխատանքներ ==

Histoire des neuf rois qui ont eu le nom de Charles
Annales ou Histoire générale de France
Histoires tragiques (extraites de Matteo Bandello)
Histoires prodigieuses
La chasse d’amour (поэма), 1561
Continuation des histoires tragiques, contenant douze histoires tirées de Bandel…., 1559
Les Amours de Clitophon et de Leucippe de Achille Tatius, 1568
L’histoire universelle du monde, 1570
La Cosmographie universelle de tout le monde. Paris, 1575
Grandes Annales et histoire générale de France, 1579
Description générale de tous les Pays-Bas, 1612


== Ծանոթագրություններ ==
Աստծո քաղաքը (ֆիլմ, 2002)

«Աստծո քաղաքը» (պորտ.՝ Cidade de Deus), ռեժիսորներ Ֆեռնանդու Մեյրելլիշի և Կատիա Լունդի կողմից 2002 թվականին նկարահանված գանգստերական դրամա։ Ֆիլմն հիմնված է Պաուլո Լինսի 1997 թվականին գրած համանուն վեպի վրա, սակայն սցենարը մշակված է իրական դեպքերի հիման վրա։ Ֆիլմը պատմում է Ռիո դե Ժանեյրոյի ետնախորշային արվարձաններից մեկի՝ Աստծո քաղաքի մասին, որտեղ 1960-1980-ականներին հանցավորությունը ահռելի չափերի էր հասնում։ Ֆիլմում մանրամասնորեն ցուցադրվում է նարկոդիլլեր Փոքրիկ Զեի և հանցագործ Գեղեցկադեմ Նեդի միջև մղվող պատերազմները։ Ֆիլմն անդրադառնում է Բրազիլիայում առկա ռասայական և սոցիալական անհավասարություններին։
Ֆիլմում հանդես եկող դերասանների մեծ մասը բնակվում էր Աստծո քաղաք և Վիդիգալ կոչվող ֆավելաներում (ետնախորշ)։
2004 թվականին «Աստծո քաղաքը» առաջադրվում է միանգամից 4 Ակադեմիայի մրցանակի՝ «լավագույն օպերատորական աշխատանք», «լավագույն ռեժիսորական աշխատանք», «լավագույն ադապտացված սցենար», և «լավագույն մոնտաժ» անվանակարգերում։ Մինչ այդ՝ ֆիլմը 2003 թ.-ին ընտրվել էր ներկայացնելու Բրազիլիան «լավագույն օտարալեզու ֆիլմ» կատեգորիայում, սակայն հանվել էր մրցակցությյունից, հակառակ դեպքում հնարավոր չէր լինի այն ներկայացնել հաջորդ տարվա չորս անվանակարգերում։
Ռեժիսորներ Մեյրելլիշը և Լունդը ֆիլմի համաշխարհային հաջողությունից հետո նկարահանում են «Տղամարդկանց քաղաք» հեռուստասերիալը և գեղարվեստական ֆիլմը, որտեղ գործողությունները կրկին տեղի են ունենում Աստծո քաղաքում, և բացի այդ՝ կինոնկարներում հանդես են գալիս «Աստծո քաղաքի» դերասաններից Դուգլաս Սիլվան և Դարլան Կունյան։
IMDb վարկածով բոլոր ժամանակների 250 լավագույն ֆիլմերի ցուցակում ֆիլմը, 2013 թվականի հունիսի 12-ի դրությամբ, գրավում է 21-րդ տեղը։


== Ծանոթագրություններ ==


== Արտաքին հղումներ ==
Պաշտոնական կայք (անգլերեն)
Պաշտոնական կայք (պորտուգալերեն)
Էջը IMDb կայքում
«Աստծո քաղաքը»(անգլ.) ֆիլմը Box Office Mojo  կայքում
«Աստծո քաղաքը»(անգլ.) ֆիլմը Rotten Tomatoes կայքում
«Աստծո քաղաքը»(անգլ.) ֆիլմը Metacritic կայքում:
Վոզնեսենսկոե (ավան, Վոզնեսենսկի շրջան)

Անվան այլ կիրառումների համար տե՛ս՝ ՎոզնեսենսկոեՎոզնեսենսկոե (ուկրաիներեն՝ Вознесенське), ավան Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1914 թվականին։
2001 թվականի տվյալներով Վոզնեսենսկոե ավանում բնակվում էր 1 110 մարդ։ Բնակավայրը զբաղեցնում է 1834 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սաբուրովո (գյուղ, Չիշմինսկի շրջան)

Անվան այլ կիրառումների համար տե՛ս՝ ՍաբուրովոՍաբուրովո (ռուս.՝ Сабурово, բաշկիրերեն՝ Һабыр), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիխուանա

Տիխուանա (իսպ.՝ Tijuana, US:  tee-(H)WAH-nə, Իսպաներեն: [tiˈxwana] ( )), քաղաք Մեքսիկայում։ Ստորին Կալիֆոռնիա (Baja California) թերակղզու և այդ նույն կերպ կոչվող մեքսիկական նահանգի խոշորագույն բնակավայրն է։ Գտնվում է ԱՄՆ-ի հետ Մեքսիկայի ունեցած պետական սահմանի մոտ և սահմանի մյուս կողմում ընկած ամերիկյան Սան Դիեգո քաղաքի հետ կազմում է քաղաքային խոշոր ագլոմերացիա, որը 2016 թվականի տվյալներով ունենալով 5.158.459 բնակիչ, եղել է մեծությամբ երրորդը կալիֆոռնիական ողջ տարածքաշրջանում և երկպետությունական (ԱՄՆ և Մեքսիկա) խոշորագույն կոնուրբացիան։ Տիխուանան միաժամանակ հանդիսանում է Հարավկալիֆոռնիական մեգապոլիսային ընդարձակ տարածքի միջուկը՝ բնակչության թվաքանակով Մեքսիկայում զբաղեցնելով վեցերորդ տեղը ։ Մեքսիկայում զգալի է Տիխուանայի ներգործությունը կրթության, քաղաքականության, տրանսպորտի, մշակույթի, արվեստների, արդյունաբերության վրա։ Այդ երկրի առավել արագ աճող մետրոպոլիսային տարածքներից մեկն է և Globalization and World Cities Research Network-ից ստացել է High Sufficiency գլոբալ քաղաքի վարկանիշ։ 2019 թվականի սեպտեմբերի տվյալներով քաղաքն ունեցել է 1.300.983 բնակիչ, իսկ նրա մետրոպոլիսային տարածքում ապրողների թիվը 2020 թվականին հասել է 2.140.398-ի։
Ստորին Կալիֆոռնիա թերակղզու խաղաղօվկիանոսային ափին ընկած Տիխուանան նույնանուն համայնքի վարչական, մշակութային, առևտրային կենտրոնն է։
Զույգ Ամերիկաներում մեծությամբ 45-րդն է։
Տիխուանան հիմնադրվել է 1889 թվականի հուլիսի 11-ին և 1880-ական թվականներից սկսած՝ համարվում է զբոսաշրջային կենտրոն, պատկերավոր ասած՝ Մեքսիկայի դարպասը։


== Կլիմա ==
Քաղաքում արձանագրված ամենացածր ջերմաստիճանը եղել է −6 °C (21 °F)-ը, ամենաբարձրը՝ 49 °C (120 °F)-ը։


== Քույր քաղաքներ ==


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
BONADA, Alejandro (2016) Repercusiones ambientales en Tijuana durante el crecimiento industrial 1937-1980. Una aproximación desde la historia ambiental, Archivo Pablo L. Martínez.-Instituto Sudcaliforniano de Cultura. ISBN: 9786078478866 URL: https://www.researchgate.net/publication/322581520_Repercusiones_ambientales_en_Tijuana_durante_el_crecimiento_industrial_1937-1980_Una_aproximacion_desde_la_historia_ambiental
Kun, Josh, and Fiamma Montezemolo, eds. Tijuana Dreaming: Life and Art at the Global Border (Duke University Press; 2012) 387 pages; scholarly and popular essays including material translated from Spanish for the first time; topics include the city's image in fiction as a Prohibition-era "city of sin" for American visitors


== Արտաքին հղումներ ==

H. Տիխուանայի համայնքապետարան — պաշտոնական կայքէջը
Periódico El Tijuanense
Video Disfruta tijuana turismo
Նազիհա Ռեջիբա

Նազիհա Ռեջիբա (Թունիսյան արաբերեն՝ نزيهة رجيبة), նաև հայտնի է որպես Օմ Զիադ (թունիսյան արաբերեն՝ أم زياد), թունիսցի լրագրող։ Խմբագրում է Kalima առցանց ամսագիրը։
2000 թվականին Ռեջիբան Սիհեմ Բենսեդրինի հետ հիմնադրել է Kalima ամսագիրը։ 2001 թվականին Ռեջիբան և Բենսեդրինը հիմնադրել են Observatoire de la Liberté de la Presse, de L'Edition et de la Création (Մամուլի, հրատարակչության և ստեղծարարության ազատության կենտրոն) խումբը, որը նպաստում է մամուլի ազատությանը և արգելված է Թունիսում։
Ռեջիբան բազմիցս հետապնդվել է Թունիսի կառավարության կողմից։ Նա բազմաթիվ անգամներ հարցաքննվել է ոստիկանության կողմից և գտնվում է մշտական հսկողության ներքո։ Բացի այդ, նրա Kalima ամսագիրը արգելափակված է Թունիսում։ 2007 թվականին Ռեջիբան ստացել է մի շարք անանուն սպառնալիքներ, եղել է արատավոր արշավի թիրախում, որը նրա ամուսնու անպարկեշտ, կեղծված լուսանկարներ է տարածել։ 2008 թվականին վանդալները կոտրել են Kalima-ի ինտերնետային էջը՝ փակելով այն։ Ռաջիբան հոդվածում մեղադրել է կառավարությանը վանդալիզմի համար պատասխանատու լինելու մեջ և կանչվել է դատարան։
2009 թվականին Լրագրողների պաշտպանության կոմիտեից Ռաջիբան ստացել է Մամուլի ազատության միջազգային մրցանակ։ Մրցանակը շնորհվում է այն լրագրողներին, որոնք քաջություն են ցուցաբերում մամուլի ազատության պաշտպանության, հարձակումների, սպառնալիքների կամ բանտարկության ժամանակ։


== Ծանոթագրություններ ==
Բորիս Յակոբի

Բորիս Յակոբի (Մորից Հերման) (գերմ.՝ Moritz Hermann von Jacobi, ռուս.՝ Борис Семёнович Якоби, սեպտեմբերի 9 (21), 1801, Պոտսդամ, Պրուսիայի թագավորություն - մարտի 11, 1874(1874-03-11), Սանկտ Պետերբուրգ, Ռուսական կայսրություն), ռուս ֆիզիկոս և էլեկտրատեխնիկայի բնագավառի գյուտարար։ Պետերբուրգի ԳԱ ակադեմիկոս (1839, թղթակից անդամ՝ 1838)։


== Կենսագրություն ==
Սովորել է Բեռլինի և Գյոթինգենի համալսարաններում։ 1835 թվականից ապրել է Ռուսաստանում։
Զբաղվել է էլեկտրականության գործնական կիրառման հարցերով, նախագծել մի քանի էլեկտրաշարժիչ է։ Լենցի հետ հետազոտել է էլեկտրամագնիսները և առաջարկել դրանց հաշվարկի մեթոդներ (1838-1844)։
Ցարական աշխատանքներ ունի նաև հեռագրության բնագավառում (նախագծել է շուրջ 10 տեսակի հեռագրային ապարատ, ստեղծել է գալվանապլաստիկան։
Զբաղվել է նաև գալվանական մարտկոցի մշակմամբ և ականային զենքի նոր նմուշների ստեղծմամբ։ Մեծ ավանդ ունի էլեկտրական չափումների բնագավառում։


== Տես նաև ==
Գալվանատեխնիկա
Կոզլովցի (գյուղ, Վյազեմսկի շրջան)

Կոզլովցի (ռուս.՝ Козловцы), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անգլիայի ֆուտբոլային լիգայի առաջնություն

Ֆուտբոլային Լիգայի Առաջնություն (անգլ.՝ Football League Championship, պաշտոնական անվանումը՝ Npower Ֆուտբոլային Լիգայի Առաջնություն, երբեմն օգտագործվում է նաև Չեմպիոնշիպ և Չեմպիոն Լիգա անվանումները), հանդիսանում է Անգլիայի Ֆուտբոլային Լիգայի բարձրագույն դիվիզիոնը և իր կարևորությամբ երկրորդը Անգլիայի Պրեմիեր Լիգայից հետո։
Ստեղծվել է 2004 թ-ին։ 2004-05 մրցաշրջանում հռչակվել է աշխարհի ամենահարուստ ֆուտբոլային երկրորդ դիվիզիոնը և վեցերորդ ամենահարուստ ֆուտբոլային առաջնությունը Եվրոպայում։


== Փոփոխությունները համեմատած նախկին մրցաշրջանի հետ ==


== Ծանոթագրություններ ==
Մ.թ.ա. 568


== Դեպքեր ==


== Ծնունդներ ==


== Մահեր ==
Վերհիշում (ֆիլմ)

«Վերհիշում» (անգլ.՝ Rememory), 2017 թվականի ամերիկյան գիտաֆանտաստիկ ֆիլմ, որի ռեժիսորը Մարկ Պալանսկին է։ Ֆիլմի գլխավոր դերերում հանդես են եկել Փիթեր Դինքլեյջը, Ջուլիա Օրմոնդը, Մարտին Դոնովանը և Հենրի Յեն Քյուսիկը։ Պրեմիերան կայացել է 2017 թվականի հունվարի 25-ին «Սանդենս» կինոփառատոնում։ 2017 թվականի օգոստոսի 24-ին հասանելի է դարձել Google Play-ում։


== Սյուժե ==
Սեմը (Փիթեր Դինքլեյջ) և նրա եղբայրը՝ ռոք երաժիշտ Դեշը (Մեթ Էլիս), գիշերը վերադառնալով բարից, ավտովթարի են ենթարկվում՝ բախվելով մեկ այլ ավտոմեքենայի։ Դեշն ստանում է ծանր վնասվածքներ և մահանում՝ մահվանից առաջ եղբորն ասում ինչ-որ բան, որը Սեմը չի հասկանում։
Պատահարից մեկ տարի անց, գիտնական Գորդոն Դանը կոնֆերանսի ժամանակ ներկայացնում է «Մնեմո» անունը (անգլ.՝ Mnemo) կրող յուրօրինակ սարքավորումը, որը հնարավորություն է տալիս տեսագրել և վերարտադրել մարդու հիշողությունները։ Մեծ էկրանի վրա Դանը ցույց է տալիս, այսպես կոչված, փորձառնական խմբի անդամների հիշողությունները։ Այդ նույն օրը Գորդոնը տարօրինակ կերպով մահանում է։ Սեմ Բլումը, որը ներկա էր եղել կոնֆերանսին, փորձում է պարզել նրա մահվան հանգամանքները։ Կասկածյալ են դառնում փորձառնական խմբի անդամները և «Cortex» ընկերության ղեկավար Լոութոնը, որը ֆինանսավորել է Դանի հետազոտությունները։
Սեմը ծանոթանում է Գորդոնի կնոջ՝ Քերոլինի հետ՝ ներկայանալով Գորդոնի վաղեմի ընկերոջ Ջեյմսի կերպարում։ Բլումը կարողանում է վերցնել Դանի սարքավորումը և հասկանում, որ այն ունեցել է տեխնիկական խնդիր, որն առաջացնում է կողմնակի ազդեցություններ։ Վերջինիս արդյունքում օգտագործողի մոտ ի հայտ են գալիս հալյուցինացիաներ։ Պարզվում է, որ փորձառնական խմբի անդամները դժգոհ են արդյունքից և հենց Գորդոնից։ Նա նաև իմանում է, որ Գորդոնը և Քերոլինը ապրել են առանձին այն բանից հետո, երբ, դժբախտ պատահարի արդյունքում, կորցրել են իրեց միակ դստերը։ Քերոլինը դիտում է ամուսնու հիշողությունների տեսագրությունը և պարզում, որ Գորդոնն ինքնասպան է եղել այն բանից հետո, երբ հասկացել է, որ իր հայտնագործությունն առաջացրել է ցավ և տառապանք՝ օգտագործողների շրջանում։ Դեռ միացած լինելով սարքավորմանը, Նա մահանում է, փորձելով ջնջել իր հիշողությունները։
Այդ ընթացքում, Բլումը վերանայում է ավտովթարի հիշողությունները, որի ժամանակ մահացել է իր եղբայրը։ Նա իմանում է, որ Դեշն իրեն ոչինչ չի ասել մահվանից առաջ, այլ միայն երգում էր իր երգը։ Սեմը նաև տեսնում է, որ մեքենայի մեջ, որին նրանք բախվել են, եղել է Գորդոնի ընտանիքը, այդ թվում նաև դուստրը, որը մահացել ավտովթարի արդյունքում։ Բլումը ներողություն է խնդրում Քերոլինից և նրան փոխանցում նրա հիշողությունները։ Քերոլինը չի նայում դրանք և նետում է ծովը։ Ֆիլմի վերջում Քերոլինը դիտում է, թե ինչպես է իր աղջիկը խաղում ջրի մոտ․ այդ հալյուցինացիա է, որն առաջացել է սարքավորման օգտագործման արդյունքում։


== Դերասանական կազմ ==


== Արտադրություն ==
2012 թվականի մարտի 27-ին հայտարարվել է, որ ֆիլմի գլխավոր դերերում հանդես են գալու Քեթրին Օ’Հարան և Փիթեր Դինքլեյջը։ Հետագայում Օ’Հարան դուրս է մնացել նախագծից և նրան փոխարինել է Ջուլիա Օրմոնդը։ Ֆիլմի նկարահանումներն սկսվել են 2016 թվականի հունվարի 25-ին և ավարտվել՝ 2016 թվականի փետրվարի 22-ին։


== Ծանոթագրություններ ==
Շեշտ (երաժշտություն)

Անվան այլ կիրառումների համար տե՛ս՝ Շեշտ (այլ կիրառումներ)Շեշտ՝ երաժշտության մեջ, 1․ առոգանության և դրա գրավոր համակարգերի կարևորագույն տարրերից մեկը։ Այս առումով համանշանակ է լատիներեն accentus-ին (ac-cantus-ձայնի հնչելը, բարձրացումը, սրումը և այլն), որը անտիկ հռետորության ուսմունքի արմատական հասկացություններից էր, ընդգրկելով առոգանության ուժգնության հեա կապված բոլոր «երգեցիկ» պահերը։ 2․ խազային նոտագրության առավել գործածական տարրերից մեկը (տես Խազագրություն)։ 3․ Երաժշտության առանձին հնչյունի (կամ համահնչյունի) ուժային ընդգծումը, որ կատարվում է արտահայտչական զանազան նպատակներով (մետրական, ռիթմական, ֆրազավորման, մեղեդիական, ագոգիկ և այլ շեշտեր)։ Շեշտի նշաններն են․ սուր՝ VA, կոշտ՝ >, փափուկ —։ Անկախ նպատակային շեշտադրությունից, երաժշտության հոսքում կից հնչյուններից բարձրն ու երկարը բնականից ավելի շեշտված է ընկալվում (ինտոնացիոն շեշտ), քան ցածրն ու կարճը։ Այս երևույթը լայնորեն օգտագործվում է խոսքերով երաժշտության մեջ, ուր ինտոնացիոն և այլ շեշտերը, որպես կանոն, համընկնում են տեքստի բառային և նախադասության իմաստային շեշտերին։ Ժողովրդական երգերում (կոմպոզիտորականի համեմատությամբ) խոսքային և երաժշտական շեշտերի հարաբերությունը բավական ազատ է, օրինակ՝ այդ ազատությունը ժողովրդական երգերին առանձնահատուկ երանգ է տալիս։
Գոնչարիխա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ Գոնչարիխա (այլ կիրառումներ)Գոնչարիխա (ուկրաիներեն՝ Гончариха), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Գոնչարիխա գյուղում բնակվում էր 184 մարդ։ Բնակավայրը զբաղեցնում է 1194 կմ² տարածք։ Բնակչության խտությունը կազմում էր 154,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնջուֆի Մելիա

Մոնջուֆի Մելիա  (իտալերեն՝ Mongiuffi Melia), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 755 մարդ, բնակչության խտությունը կազմում է 31 մարդ/կմ²։ Զբաղեցնում է 24 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 0942։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 20006


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բախչեևո

Բախչեևո (ռուս.՝ Бахчеево), գյուղ Ռուսաստանի Վորոնեժի մարզի Սեմիլուկսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսրայելի զինանշան

Իսրայելի Հանրապետության զինանշան (եբրայերեն՝ סמל מדינת ישראל‎, արաբ․՝ شعار دولة إسرائيل‎‎), Իսրայելի խորհրդանիշ, դրոշի և օրհներգի հետ միասին կազմում է Իսրայելի երեք ազգային խորհրդանիշները։
Իսրայելի զինանշանի վրա օգտագործված են երկու հիմնական գույներ՝ կապույտ և սպիտակ։ Այն իրենից ներկայացնում է կապույտ սելեստա, մեջտեղում՝ ազգային ուխտի խորհրդանիշ, որը շրջապատված արծաթյա դափնու տերևներով։
Նրանց մեջտեղում երևում է արծաթյա գրվածք, որի վրա նշված է երկրի ներկայիս անվանումը՝ Իսրայել (եբրայերեն՝ ישראל‎):


== Պատմություն ==
Իսրայելը, որպես խորհրդարանական հանրապետություն իր անկախությունը հռչակել է 1948 թվականի մայիսի 14-ին։ Դրան հաջորդել են մի շարք գործընթացներ, որոնցից են ազգային բանակի ստեղծումը, պետական մարմինների կազմավորումը և իհարկե ազգային խորհրդանիշների ընդունումը։
Իսրայելի ազգային խորհրդանիշներն են դրոշը, զինանշանը և օրհներգը։ Իսրայելի զինանշանը ընդունվել է 1848 թվականին՝ Իսրայելի կառավարության կողմից։
Զինանշանի արտաքին տեսքի հեղինակներն են Գաբրիել Շամիրը և Մաքսիմ Շամիրը, որոնց օգնել են նաև մի շարք այլ անձիք։
Իսրայելի անկախության յոթերորդ տարեդարձի առթիվ առաջին անգամ հրատարակվել են փոստային նամականիշներ՝ Իսրայելի զինանշանի պատկերով։ Այս զինանշանի պատկերը լայնորեն կիրառվում է նաև հրեական մետաղադրամների վրա։
Իսրայելի ներկայիս զինանշանը գործում է գրեթե 70 տարի։


== Սիմվոլիզմ ==

Տիտոսի կամարի վրա հայտնաբերված խորհրդանիշը ներկայումս Իսրայելի զինանշանի  գլխավոր բաղադրիչն է։ Այն օգտագործված է Երուսաղեմի տաճարում, ինչպես նաև հուդայականության խորհրդանիշն է դեռևս անհիշելի ժամանակներից ի վեր։
Այն խորհրդանշում է լույսը և ինչպես գրված է Աստվածաշնչի Եսայիա գրքում՝

Խորհրդանշական բնութագրումներ հանդիպում են նաև Աստվածանչի Զաքարիա գրքում։

Զինանշանի վրայի ձիթենու ճյուղերը խաղաղության խորհրդանիշներն են։


== Տարբերակներ ==

		


== Տե՛ս նաև ==
Իսրայելի դրոշ
Իսրայելի օրհներգ


== Ծանոթագրություններ ==


== Գրականություն ==
Alec Mishory (2003-04-28)։ «The Flag and the Emblem»։ Israeli Ministry of Foreign Affairs։ Վերցված է 2007-04-01
Աթլոյան

Աթլոյան, հայկական ազգանուն։


== Ազգանունը կրողներ ==


== Ծանոթագրություններ ==